
AVIZ
asupra propunerii legislative pentru construirea de locuinţe

 pentru sinistraţi


În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru construirea de locuinţe

 pentru sinistraţi, trimisă cu adresa nr. Pl.x- 262 din 11 aprilie 2006 şi înregistrată sub nr. 31/439 din 11.04.2006.



Camera Deputaţilor este Cameră decizională.



Senatul, în calitate de primă Cameră sesizată, a respins propunerea legislativă în şedinţa din 5 aprilie 2006.
Potrivit prevederilor art. 61 din Regulamentul Camerei Deputaţilor, republicat, comisia a dezbătut iniţiativa legislativă în şedinţa din 3 mai 2006.


Membrii comisiei au examinat proiectul de lege supus aprobării,  expunerea de motive la proiectul de lege, avizul favorabil al Consilului Legislativ cu nr. 1319/28.09.2005 precum şi Punctul de vedere al Guvernului cu nr. 3081 din 05.12.2005 care precizează că nu susţine adoptarea acestei propuneri legislative.
În urma dezbaterilor, membrii comisiei au constatat că prin Ordonanţa de urgenţă a Guvernului nr. 34/2005 aprobată prin Legea nr. 211/2005, Guvernul a desemnat Agenţia Naţională pentru Locuinţe să realizeze lucrări de construire şi/sau de reabilitare a caselor de locuit în zonele calamitate în urma inundaţiilor din anul 2005. În acelaşi scop au fost deja adoptate un număr important de hotărâri ale Guvernului prin care s-au alocat sume din Fondul de intervenţie la dispoziţia Guvernului.
Faţă de cele constatate, comisia a hotărât, cu unanimitate de voturi, avizarea negativă a propunerii legislative.


În raport de obiectul şi conţinutul său, proiectul de lege face parte din categoria legilor ordinare.
                   PREŞEDINTE,                             SECRETAR,
                    Sergiu Andon                              George Băeşu
Consilier

